K O R R A L D U S

Haapsalu,			08. august 2006 nr 592

Loa andmine Saksa lambakoerte 
erinäituse korraldamiseks 

Läbi vaadanud Eesti Saksa Lambakoerte Ühingu (registrikood 80103010) 01.08.2006 taotluse (reg nr 14-1.6/3938) Saksa lambakoerte erinäituse korraldamiseks ning juhindudes kohaliku omavalitsuse korralduse seaduse § 6 lg 3 p 1 ja 2, § 30 lg 1 p 3, loomakaitseseaduse § 27 lg 1-3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Lubada Eesti Saksa Lambakoerte Ühingul (edaspidi Korraldaja) korraldada Haapsalu linna staadionil 12. ja 13. augustil 2006 kella 10.00 kuni 19.00 Saksa lambakoerte erinäitus.
2.	Korraldajal tagada loomade avaliku näitamise tingimuste täitmine.
3.	Korraldajal tagada territooriumi korrashoid ja üritusejärgne koristus.
4.	Ürituse ajal tagab avaliku korra ja avaliku korra eeskirja täitmise Riina Ruven.
5.	Korraldus teha teatavaks Eesti Saksa Lambakoerte Ühingule (Aaviku küla, Rae vald, 75301 Harjumaa), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Häirekeskusele (Pikk 18, 80010 Pärnu), ja OÜ-le Haapsalu Linna Spordibaasid (Lihula mnt 10, 90507 Haapsalu) korralduse koopia saatmisega posti teel ning haridus- ja kultuuriosakonnale (S. Matteus) ja linnakeskkonna osakonnale (E. Kallaste) korralduse koopia üleandmisega allkirja vastu.
6.	Korraldus jõustub teatavakstegemisest.
7.	Korraldus avalikustada väljapanekuga linnavalitsuse fuajees.
8.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
				Linnasekretär